section_heading: Rani život i karijera
paragraph_text: S druge strane, prema senatorima Johnu i Robertu Kennedyju osjećao je prijezir, smatrajući ih razmaženim aristokratima kojima je bogati otac kupio mjesta u Senatu i koji nemaju pojma kako živi prava sirotinja. Zbog toga je pokušao spriječiti demokratsku nominaciju Johna Kennedyja za predsjednika, a nakon što je Kennedy ipak nominiran, ponuđena mu je potpredsjednička kandidatura. Kennedyjevi su očekivali da će Johnson to smatrati uvredom i odbiti, ali je on, na veliko iznenađenje, pristao.